Държавен вестник, бр. 29, 2004 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  29
Чл. 7. (1) Сертифицираният лозов посадъ-
чен материал се произвежда от базов посадъ-
чен материал по вегетативен начин.
 (2) Сертифицираният лозов посадъчен ма-
териал е предназначен за производството на
грозде.
(3) Сертифицираният лозов посадъчен ма-
териал може да се използва и за производство-
то на стандартен лозов посадъчен материал.
Чл. 8. Стандартният лозов посадъчен матери-
ал е предназначен за производството на грозде.
Г л а в а  т р е т а
СЕРТИФИКАЦИЯ НА ЛОЗОВИЯ ПОСАДЪ-
ЧЕН МАТЕРИАЛ
Раздел I
Общи положения
Чл. 9. Изпълнителната агенция по сортоиз-
питване,апробация и семеконтрол сертифици-
ра предбазовия, базовия и сертифицирания ло-
зов посадъчен материал, който отговаря на изис-
кванията за сортова чистота, здравно състоя-
ние и качество, посочени в приложения № 1и 2.
Чл. 10. (1) Сертификацията на лозовия поса-
дъчен материал се извършва въз основа на за-
явление по образец, утвърден от изпълнител-
ния директор на ИАСАС.
(2) Към заявлението се прилагат:
1. скица на имота с маточното лозово насаж-
дение, заверена от съответната общинска служба
по земеделие и гори на Министерството на зе-
меделието и горите (МЗГ) по местонахождение
на насаждението;
2. документи за произхода на лозовия поса-
дъчен материал—сертификати;
3. здравен документ, удостоверяващ липса-
та на нематоди в площите от новосъздадените
маточни лозови насаждения.
(3) Заявлението за сертификация се подава
от лицата, получили разрешение по чл. 28, ал. 1
ЗППМ, в срок до 1 юни на съответната година.
(4) Заявлението се подава в териториалното
звено (ТЗ) на ИАСАС, в чийто район се нами-
рат маточните лозови насаждения, и се регист-
рира в деня на получаването му.
(5) Инспекторите в ТЗ съставят досие на
заявения за сертификация лозов посадъчен
материал.
(6) Териториалното звено на ИАСАС слу-
жебно уведомява регионалната служба за рас-
тителна защита (РСРЗ) за подаденото заявле-
ние за сертификация в срок до 14 дни от изгот-
вяне на досието.
Раздел II
Полска инспекция на лозовите маточни
насаждения
Чл. 11. (1) При полска инспекция на предба-
зов, базов и сертифициран лозов посадъчен
материал се установява съответствието на ма-
точното насаждение с показателите за сорто-
ва чистота и здравното състояние, посочени в
приложение № 1.
 (2)Полската инспекция се извършва от инс-
пектори на ИАСАС и Националната служба по
растителна защита (НСРЗ) по методи, утвърде-
ни от министъра на земеделието и горите.
Чл. 12. (1) Полската инспекция се извършва
чрез прегледи на маточните насаждения по чл. 3,
когато растенията имат добре развити сортови
признаци, позволяващи да се установяват съот-
ветствията с изискванията по чл. 11, ал. 1.
 (2) Седем дни преди настъпване на съответ-
ната фаза на развитие на растенията заявите-
лят писмено уведомява ТЗ на ИАСАС, в което
е подал заявлението за сертификация, за извър-
шване на преглед.
Чл. 13. (1) Здравното състояние на маточни-
те лозови насаждения се установява от НСРЗ
по методи, утвърдени от министъра на земеде-
лието и горите.
(2)Анализът на почвените проби за устано-
вяване на нематоди—преносители на вирусни
болести, и тестиране за вируси на маточните
лозови насаждения се извършва в лаборато-
рии на НСРЗ.
 (3) За резултатите от анализа на здравното
състояние на маточното насаждение се съста-
вя документ за здравно състояние, който се
изпраща в ТЗ на ИАСАС в 5-дневен срок от
издаването му.
Чл. 14. (1) Резултатите от полската инспек-
ция се отразяват от инспектора на ИАСАС, из-
вършил прегледите, в акт за полска инспекция
по образец, утвърден от изпълнителния дирек-
тор на ИАСАС.
(2) Актът се издава в тридневен срок от пос-
ледния преглед на насаждението след предос-
тавен документ за здравно състояние по чл. 13,
ал.  3 и заплатена такса съгласно тарифата по
чл. 6, ал. 6 ЗППМ.
(3) Актът за полска инспекция се съставя в
два екземпляра, от които първият екземпляр се
предоставя на заявителя, а вторият се прилага
към досието по чл. 10, ал. 6.
Чл. 15. (1) Когато резултатите от извършен
преглед показват несъответствия на лозовото
насаждение с изискванията по чл. 11, ал.  1, но
тези несъответствия могат да бъдат отстране-
ни, инспекторът на ИАСАС, съответно на НСРЗ,
определя срок за отстраняването им.
(2) След изтичането на срока инспекторът
по ал. 1 извършва повторен преглед в същата
фаза на развитие, за който заявителят заплаща
такса съгласно тарифата по чл. 6, ал. 6 ЗППМ.
Чл. 16. Когато резултатите от полската инс-
пекция покажат несъответствия на маточното
насаждение с изискванията по чл.  11, ал.  1 и
несъответствията не могат да бъдат отстранени
или повторният преглед покаже, че не са отстра-
нени, маточното насаждение се бракува. Браку-
ването се отразява в акта за полска инспекция.
Чл. 17. (1) Когато заявителят не е съгласен
с резултатите от извършен преглед, може в срок
до 5 дни от тяхното получаване да подаде молба
до изпълнителния директор на ИАСАС за ар-
битражен преглед.